**ZÁPISNICA**

**zo zasadnutia Rodičovskej rady základnej školy**

**SŠ sv. Košických mučeníkov, Čordákova 50, Košice**

**Termín konania:** 20. 02. 2020

**Miesto konania:** SŠ sv. Košických mučeníkov, Čordákova 50, Košice

**Prítomní :** podľa prezenčnej listiny

hostia: RNDr. Adriana Bariová – riaditeľka školy

**Program:**

*1. Informácia o stave financií Rodičovskej rady*

*2. Prerokovanie žiadostí o finančné príspevky*

*3. Rôzne*

Zasadnutie Rodičovskej rady (RR) otvorila predsedníčka Ing. Mária Vattaiová a oboznámila prítomných s programom zasadnutia.

***K bodu 1***

Informáciu o stave financií RR k 31. 1. 2020 predložila p. Miklušová:

Stav finančných prostriedkov v pokladni je **676,76 €**, zostatok na bankovom účte je

**3558,98 €.**

***K bodu 2***

Prítomná p. riaditeľka RNDr. Adriana Bariová predložila RR žiadosti na schválenie finančných príspevkov:

1. Pani zástupkyňa Mgr. Halčišáková žiada o finančný príspevok v hodnote **473,00 €** na SWITCH zariadenie, ktoré je potrebné k rekonštrukcii a modernizácii wi-fi siete na škole. Ďalšie elementy k celkovej rekonštrukcii siete sú hradené z iných zdrojov.
2. Pani učiteľka Mgr. Hugáňová žiada o finančný príspevok vo výške **579,00 €** na zakúpenie 7 ks nástenných dejepisných máp pre 5. až 9. ročník ZŠ. Súčasťou každej mapy je balíček 15 ks žiackych máp vo formáte A3 pre prácu žiakov v lavici.
3. Pani učiteľka Mgr. Krajňáková žiada o finančný príspevok vo výške **196,00 €** na zakúpenie 2 ks nástenných geografických máp pre 5. až 9. ročník ZŠ. Súčasťou každej mapy je balíček 15 ks žiackych máp vo formáte A3 pre prácu žiakov v lavici.
4. Pani učiteľka Mgr. Rohaľová žiada o finančný príspevok vo výške **17,00 €** na dokúpenie 5 ks učebníc Slovenského jazyka pre 3. ročník z vydavateľstva Taktik z dôvodu vyššieho počtu žiakov.

Rodičovská rada jednohlasne **schválila** poskytnutie všetkých uvedených príspevkov.

***K bodu 3***

Prebehla diskusia k témam:

- podpora školy 2 % z daní – tlačivá sú k dispozícii na vrátnici a na webovej stránke školy. Po potvrdení u zamestnávateľa môžu rodičia tlačivá odovzdať triednym učiteľom, alebo na sekretariát školy a budú spoločne podané na daňový úrad.

- vízia do budúcnosti – zriadenie odborných učební aj pre ďalšie predmety nižšieho stredného vzdelávanie – napr. dejepisná, geografická, učebňa slovenského jazyka, cudzích jazykov – v ktorých by boli sústredené a vždy po ruke učebné pomôcky pre daný predmet (napr. slovníky, mapy, odborná literatúra a pod.).

- škola má možnosť využívať futbalové ihrisko za budovou školy v rozsahu 20 hodín týždenne.

- počas výstavby ihriska za školou došlo zrejme k poklesu podložia a narušeniu statiky budovy telocvične. Aktuálne sa rieši statický posudok telocvične.

Po prerokovaní všetkých bodov programu predsedníčka RR zasadnutie ukončila.

V Košiciach, 20. 02. 2020 Zapísala: Mgr. Mariana Beľanová